ddrg/super_eurlex huggingface dataset:
Oficiālais Vēstnesis L 080 , 20/03/2001 Lpp. 0011 - 0011



Padomes Lēmums (2001. gada 26. februāris), ar ko Kopienas vārdā paraksta Eiropas Kopienas un Šrilankas Demokrātiskās Sociālistiskās Republikas nolīgumu saprašanās memoranda veidā par pasākumiem attiecībā uz tekstilizstrādājumu un apģērbu pieeju tirgum un ar ko atļauj tā pagaidu piemērošanu (2001/214/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmo un otro daļu, ņemot vērā Komisijas priekšlikumu, tā kā: (1) Komisija ir Kopienas vārdā apspriedusi divpusējo nolīgumu saprašanās memorandā veidā par tekstilizstrādājumu tirdzniecību ar Šrilanku. (2) Nolīgumu saprašanās memoranda veidā parafēja 2000. gada 5. decembrī. (3) Nolīgums saprašanās memoranda veidā jāparaksta Kopienas vārdā. (4) Lai abas Puses no tā varētu gūt labumu uzreiz pēc attiecīgajiem paziņojumiem PTO, šis nolīgums jāpiemēro uz pagaidu laiku no 2000. gada 1. decembra, līdz būs pabeigtas attiecīgās procedūras tā formālai noslēgšanai, ievērojot savstarpējību, IR PIEŅĒMUSI ŠO LĒMUMU. 1. pants Padomes priekšsēdētājs ir pilnvarots iecelt personas, kam ir piešķirtas pilnvaras Eiropas Kopienas vārdā parakstīt nolīgumu saprašanās memoranda veidā par tekstilizstrādājumu tirdzniecību ar Šrilanku, ņemot vērā tā iespējamo noslēgšanu vēlāk. Nolīguma teksts ir pievienots šim lēmumam. 2. pants Ievērojot savstarpējību, nolīgumu saprašanās memoranda veidā piemēro uz pagaidu laiku no 2000. gada 1. decembra, līdz būs pabeigtas attiecīgās procedūras tā formālai noslēgšanai. 3. pants 1. Komisija saskaņā ar procedūru, kas minēta 17. pantā Padomes 1993. gada 12. oktobra Regulā (EEK) Nr. 3030/93 par kopīgiem noteikumiem atsevišķu tekstilizstrādājumu ievešanai no trešām valstīm [1], var saskaņā ar Saprašanās memoranda 7. punktu pēc apspriešanās ar Šrilanku grozīt divkāršās pārbaudes sistēmas piemērošanu atsevišķiem tekstilizstrādājumiem. 2. Ja Šrilanka nepilda Saprašanās memoranda 2. un 6. punktā noteiktos pienākumus, Komisija no jauna piemēro kvotu režīmu saskaņā ar Regulas Nr. 3030/93 17. pantā minēto procedūru. Briselē, 2001. gada 26. februārī Padomes vārdā — priekšsēdētāja A. Lindh [1] OV L 275, 8.11.1993. Regulā jaunākie grozījumi izdarīti ar Padomes Regulu (EK) Nr. 824/97 (OV L 119, 8.5.1997., 1. lpp.). --------------------------------------------------
Official Journal L 187 , 26/07/2000 P. 0055 - 0055



KOMISIJAS LĒMUMS (2000. gada 17. jūlijs), ar ko dalībvalstīm atļauj uz laiku laist tirgū to dažu sugu sēklas, kas neatbilst Padomes Direktīvas 66/401/EEK prasībām (paziņots ar dokumenta numuru C(2000) 1782) (2000/476/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 14. jūnija Direktīvu 66/401/EEK par lopbarības augu sēklu tirdzniecību1,kurā jaunākie grozījumi izdarīti ar Direktīvu 98/96/EK2, un jo īpaši tās 17. pantu, tā kā: (1) Zviedrijā to dārza zirņu (Pisum sativum) pavasara šķirņu pieejamo sēklu daudzums, kuras ir piemērotas valsts klimatiskajiem apstākļiem un atbilst minētās direktīvas prasībām attiecībā uz dīgtspēju, ir nepietiekams un tāpēc neatbilst šīs valsts vajadzībām. (2) Šo pieprasījumu nav iespējams pietiekami apmierināt ar tām sēklām no citām dalībvalstīm vai no trešām valstīm, kas atbilst visām minētajā direktīvā noteiktajām prasībām. (3) Tāpēc līdz 2000. gada 30. jūnijam ir jāļauj Zviedrijai laist tirgū dārza zirņu šķirnes "Carneval" sēklas, izvirzot mazāk stingras prasības. (4) Turklāt citām dalībvalstīm, kas spēj apgādāt Zviedriju ar iepriekšminētās šķirnes sēklām, jāatļauj šīs sēklas pārdot. 5) Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un reproduktīvā materiāla komitejas atzinumu, IR PIEŅĒMUSI ŠO LĒMUMU. 1. pants Zviedrijai ir atļauts līdz 2000. gada 30. jūnijam savā teritorijā laist tirgū 50 tonnas "Carneval" šķirnes dārza zirņu (Pisum sativum) pavasara šķirņu sēklu, kas neatbilst Direktīvā 66/401/EEK noteiktajām prasībām attiecībā uz minimālo dīgtspēju, ar nosacījumu, ka tiek ievērotas šādas prasības: a) dīgtspēja ir vismaz 72 %, b) oficiālajā marķējumā ir norādīta dīgtspēja, kas noteikta ziņojumā par sēklu oficiālo pārbaudi. 2. pants 1. Dalībvalstīm, kas nav iesniegušas pieteikumu, arī ir atļauts saskaņā ar 1. panta noteikumiem un pieteikuma iesniedzējas dalībvalsts paredzētajiem mērķiem ļaut savā teritorijā laist tirgū tās sēklas, kuras atļauts tirgot saskaņā ar šo lēmumu. 2. Piemērojot 1. punktu, attiecīgās dalībvalstis administratīvi palīdz cita citai. Pirms kādu atļauju piešķir, pārējās dalībvalstis paziņo pieteikuma iesniedzējai dalībvalstij savu nodomu atļaut šādu sēklu laišanu tirgū. Pieteikuma iesniedzēja dalībvalsts var iebilst vienīgi tad, ja viss šajā lēmumā norādītais daudzums jau ir sadalīts. 3. pants Dalībvalstis uzreiz informē Komisiju un citas dalībvalstis par to marķēto sēklu daudzumiem, kuras saskaņā ar šo lēmumu atļauts laist tirgū to teritorijā. 4. pants Šis lēmums ir adresēts dalībvalstīm. Briselē, 2000. gada 17. jūlijā Komisijas vārdā Komisijas loceklis David Byrne 1 OV 125, 11.7.1966., 2298./66. lpp. 2 OV L 25, 1.2.1999., 27. lpp.
Oficiālais Vēstnesis L 309 , 09/12/2000 Lpp. 0037 - 0037



Komisijas Lēmums (2000. gada 8. decembris), ar kuru groza Lēmumu 2000/609/EK, ar ko nosaka dzīvnieku un sabiedrības veselības nosacījumus un veterināro sertifikāciju, kura attiecas uz saimniecībās audzētu skrējējputnu gaļas importu un ar kuru groza Lēmumu 94/85/EK, ar ko izveido to trešo valstu sarakstu, no kurām dalībvalstis atļauj importēt svaigu mājputnu gaļu (izziņots ar dokumenta numuru C(2000) 3700) (Dokuments attiecas uz EEZ) (2000/782/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK, ar ko nosaka dzīvnieku veselības prasības un veterināros sertifikātus svaigas mājputnu gaļas ievešanai no dažām trešām valstīm [1], kurā jaunākie grozījumi izdarīti ar Direktīvu 1999/89/EK [2], un jo īpaši tās 11. panta 1. punktu un 12. pantu, ņemot vērā Padomes 1992. gada 17. decembra Direktīvu 92/118/EEK, ar ko nosaka dzīvnieku veselības un sabiedrības veselības prasības, ar kurām reglamentē to produktu tirdzniecību un importu Kopienā, uz ko neattiecas minētās prasības, kuras noteiktas īpašos Kopienas noteikumos, kas minēti Direktīvas 89/662/EEK A pielikuma 1. daļā un – attiecībā uz patogēniem – Direktīvā 90/425/EEK [3], kurā jaunākie grozījumi izdarīti ar Direktīvu 97/79/EK [4], un jo īpaši tās 10. pantu, tā kā: (1) Ar Komisijas Lēmumu 2000/609/EK [5] nosaka dzīvnieku veselības aizsardzības nosacījumus un veterināro sertifikāciju saimniecībās audzētu skrējējputnu gaļas importam. (2) Lēmums 2000/609/EK stājas spēkā 2000. gada 1. oktobrī. (3) Dažām trešām valstīm vajag vairāk laika, lai izpildītu prasības, kas noteiktas sertifikācijas Lēmumā 2000/609/EK. (4) Sešu mēnešu uzraudzības periods, kas prasīts ar Lēmumu 2000/609/EK noteiktā B parauga sertifikāta 2.6. punktā, jāatliek uz sešiem mēnešiem, lai attiecīgajām valstīm dotu laiku pilnīgai uzraudzības prasību izpildei. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 2000/609/EK II pielikumā, B parauga sertifikāta 2.6. punktā, teikuma beigās iekļauj šādu zemsvītras piezīmi: "Sešu mēnešu periods nestājas spēkā līdz 2001. gada 1. maijam." 2. pants Šis lēmums ir adresēts dalībvalstīm. Briselē, 2000. gada 8. decembrī Komisijas vārdā — Komisijas loceklis David Byrne [1] OV L 268, 24.9.1991., 35. lpp. [2] OV L 300, 23.11.1999., 17. lpp. [3] OV L 62, 15.3.1993., 49. lpp. [4] OV L 24, 30.1.1998., 31. lpp. [5] OV L 258, 12.10.2000., 49. lpp. --------------------------------------------------
Oficiālais Vēstnesis L 006 , 11/01/2000 Lpp. 0060 - 0064



Komisijas Lēmums (1999. gada 10. decembris), ar ko ievieš veselības sertifikātus, lai no trešām valstīm importētu pārtikas želantīnu un izejvielas pārtikas želantīna ražošanai (izziņots ar dokumenta numuru C(1999) 3989) (Dokuments attiecas uz EEZ) (2000/20/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 17. decembra Direktīvu 92/118/EEK, ar ko paredz dzīvnieku veselības un sabiedrības veselības prasības attiecībā uz tādu produktu tirdzniecību un importu Kopienā, uz kuriem neattiecas prasības, kas paredzētas īpašos noteikumos, kuri minēti Direktīvas 89/662/EEK A pielikuma I daļā, un - attiecībā uz patogēniem - īpašos noteikumos, kuri minēti Direktīvā 90/425/EEK [1], kurā pēdējie grozījumi izdarīti ar Komisijas Lēmumu 1999/724/EK [2], un jo īpaši tā 10. panta c) punktu, tā kā: (1) ar Direktīvas 92/118/EEK II pielikuma 4. nodaļu ir noteiktas īpašas veselības prasības pārtikas želantīna ražošanai. Ir noteiktas īpašas prasības arī pārtikas želantīna un pārtikas želantīna ražošanai importam no trešām valstīm; (2) jāizveido paraugi veselības sertifikātiem, kas būs pavaddokumenti, importējot pārtikas želantīnu un izejvielas pārtikas želantīna ražošanai; (3) šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Ar šo lēmumu nosaka paraugus veselības sertifikātiem, kas jāizmanto importējot pārtikas želantīnu un izejvielas pārtikas želantīna ražošanai. 2. pants Katram pārtikas želantīna sūtījumam ir jāpievieno veselības sertifikāts, kas atbilst šī lēmuma I pielikumā noteiktajam. 3. pants Katram pārtikas želantīna ražošanas izejvielu sūtījumam ir jāpievieno veselības sertifikāts, kas atbilst šī lēmuma II pielikumā noteiktajam. 4. pants Veselības sertifikāti, kas minēti 2. un 3. pantā ir uz vienas lapas, un tos aizpilda vismaz vienā tās dalībvalsts oficiālajā valodā, caur kuru sūtījums vispirms nokļūst Kopienā, un vismaz vienā galamērķa dalībvalsts oficiālajā valodā. 5. pants Šo lēmumu piemēro no 2000. gada 1. jūnija. 6. pants Šis lēmums ir adresēts dalībvalstīm. Briselē, 1999. gada 10. deembrī Komisijas vārdā — Komisijas loceklis David Byrne [1] OV L 62, 15.3.1993., 49. lpp. [2] OV L 290, 12.11.1999., 32. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ --------------------------------------------------
Oficiālais Vēstnesis L 170 , 11/07/2000 Lpp. 0012 - 0013



Komisijas Lēmums (2000. gada 6. jūlijs), ar kuru groza Lēmumu 97/365/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas (izziņots ar dokumenta numuru C(2000) 1844) (Dokuments attiecas uz EEZ) (2000/429/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem pārejas periodam izstrādā pagaidu sarakstus ar trešo valstu uzņēmumiem, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kas grozīts ar Lēmumu 98/603/EK [2], un jo īpaši tā 2. panta 1. punktu, tā kā: (1) Ar Komisijas Lēmumu 97/222/EK [3] ir izveidots to trešo valstu saraksts, no kurām dalībvalstis atļauj ievest gaļas produktus. (2) Šajā sarakstā minētajām valstīm veselības prasības un veterinārās sertifikācijas prasības gaļas produktu ievešanai ir noteiktas ar Komisijas Lēmumu 97/221/EK [4]. (3) To trešo valstu uzņēmumu pagaidu saraksti, no kuriem dalībvalstis atļauj ievest produktus, kas gatavoti no liellopu, cūku, zirgu dzimtas dzīvnieku, aitu un kazu gaļas, ir izveidoti ar Komisijas Lēmumu 97/365/EK [5]. (4) Komisija no Slovākijas ir saņēmusi uzņēmumu sarakstu ar garantijām, ka tie pilnībā atbilst attiecīgajām Kopienas veselības prasībām. (5) Tādēļ attiecībā uz Slovākiju var sastādīt to uzņēmumu pagaidu sarakstu, kuri ražo produktus, kas gatavoti no liellopu, cūku, zirgu dzimtas dzīvnieku, aitu un kazu gaļas. (6) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikuma tekstu pievieno Lēmuma 97/365/EK pielikumam. 2. pants Šis lēmums ir adresēts dalībvalstīm. Briselē, 2000. gada 6. jūlijā Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 289, 28.10.1998., 36. lpp. [3] OV L 89, 4.4.1997., 39. lpp. [4] OV L 89, 4.4.1997., 32. lpp. [5] OV L 154, 12.6.1997., 41. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA País : REPÚBLICA ESLOVACALand: SLOVAKIETLand : SLOWAKISCHE REPUBLIKΧώρα: ΣΛΟΒΑΚΙΚΗ ΔΗΜΟΚΡΑΤΙΑCountry: SLOVAK REPUBLICPays: SLOVAQUIEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN 1 | 2 | 2 | 4 | 5 | SK 13 | Nestle Food s.r.o. | Prievidza | Prievidza | 6 | SK 15 | Tauris Nitra s.r.o. | Mojmirovce | Nitra | 6 | SK 16 | Lumas M a M a.s. | Nitra | Nitra | 6 | SK 19 | Kabát s.r.o. | Madunice | Hlohovec | 6 | --------------------------------------------------
Oficiālais Vēstnesis L 078 , 29/03/2000 Lpp. 0033 - 0034



Komisijas Lēmums (2000. gada 20. marts), ar kuru groza Lēmumu 94/984/EK, ar ko nosaka dzīvnieku veselības prasības un veterināros sertifikātus svaigas mājputnu gaļas ievešanai no trešām valstīm, attiecībā uz Argentīnu (izziņots ar dokumenta numuru C(2000) 703) (Dokuments attiecas uz EEZ) (2000/254/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 26. jūnija Direktīvu 91/494/EEK par dzīvnieku veselības nosacījumiem, kas reglamentē svaigas mājputnu gaļas tirdzniecību Kopienā un ievedumus no trešām valstīm [1], kurā jaunākie grozījumi izdarīti ar Direktīvu 1999/89/EK [2], un jo īpaši tās 11. un 12. pantu, tā kā: (1) Ar Komisijas Lēmumu 94/984/EK [3], kurā jaunākie grozījumi izdarīti ar Lēmumu 1999/549/EK [4], ir noteiktas dzīvnieku veselības prasības un veterinārie sertifikāti svaigas mājputnu gaļas ievešanai no noteiktām trešām valstīm. Ir paredzēti divu veidu sertifikāti, A paraugs un B paraugs. Tos lieto atkarībā no Ņūkāslas slimības situācijas attiecīgajā valstī. (2) Argentīna ir iekļauta Lēmuma 94/984/EK I pielikuma sarakstā kā tāda valsts, kam ir atļauts lietot B parauga sertifikātu, kas noteikts lēmuma II pielikumā. (3) Komisijas dienesti 1998. gada jūlijā veica pārbaudi Argentīnā, lai pārskatītu situāciju attiecībā uz Ņūkāslas slimību, un no šīs valsts tika saņemta papildu informācija. (4) Saskaņā ar pārbaudes rezultātiem un iesniegto informāciju situācija attiecībā uz Ņūkāslas slimību Argentīnā ir uzlabojusies. (5) Argentīna atbilst prasībām attiecībā uz Lēmuma 94/984/EK II pielikumā noteikto A parauga sertifikātu. (6) Šis lēmums attiecas uz svaigu mājputnu gaļu, ko sertificē no 2000. gada 1. aprīļa. (7) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Lēmuma 94/984/EK I pielikumā rindu "AR | Argentīna | | B 2" | aizstāj ar rindu: "AR | Argentīna | | A" | 2. pants Šis lēmums attiecas uz svaigu mājputnu gaļu, ko sertificē no 2000. gada 1. aprīļa. 3. pants Šis lēmums ir adresēts dalībvalstīm. Briselē, 2000. gada 20. martā Komisijas vārdā — Komisijas loceklis David Byrne [1] OV L 268, 24.9.1991., 35. lpp. [2] OV L 300, 23.11.1999., 17. lpp. [3] OV L 378, 21.12.1994., 11. lpp. [4] OV L 209, 7.8.1999., 36. lpp. --------------------------------------------------
Oficiālais Vēstnesis L 204 , 11/08/2000 Lpp. 0044 - 0044



Komisijas Lēmums (2000. gada 10. augusts), ar ko groza Lēmumu 92/160/EEK attiecībā uz zirgu dzimtas dzīvnieku ievešanu no Brazīlijas (izziņots ar dokumentu Nr. C(2000) 2490 (Dokuments attiecas uz EEZ) (2000/508/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, ar ko reglamentē zirgu dzimtas dzīvnieku pārvadāšanu un ievešanu no trešām valstīm [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu un jo īpaši tā 13. panta 2. punktu, tā kā: (1) Komisijas Lēmums 92/160/EEK [2], kurā jaunākie grozījumi izdarīti ar Lēmumu 2000/163/EK [3], nosaka dažu trešo valstu reģionalizāciju zirgu dzimtas dzīvnieku ievešanas vajadzībām. (2) Brazīlijas Seržipi un Seara štats iekļauts Lēmuma 92/160/EEK pielikuma to Brazīlijas štatu sarakstā, no kuriem dalībvalstis atļauj ievest zirgu dzimtas dzīvniekus. (3) Brazīlija ziņoja par ļauno zirgu ienāšu gadījumiem darba zirgiem dažos Seržipi un Seara štata novados. Infekcijas izcelsme pagaidām nav zināma. (4) Saskaņā ar Kopienas likumdošanu dalībvalstīm atļauts ievest zirgu dzimtas dzīvniekus no trešām valstīm vai - oficiālas reģionalizācijas gadījumā - no trešo valstu daļām, kuras ir brīvas no ļaunajiem zirgu ienāšiem pēdējo sešu mēnešu laikā pirms izvešanas. Tādēļ lietderīgi reģionalizāciju veikt atbilstīgi zirgu veselības stāvoklim attiecīgajā valstī. (5) Šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠĀDU LĒMUMU. 1. pants Lēmuma 92/160/EEK pielikumā vārdus "Seržipi" un "Seara" svītro no saraksta. 2. pants Šis lēmums ir adresēts dalībvalstīm. Briselē, 2000. gada 10. augustā Komisijas vārdā — Komisijas loceklis David Byrne [1] OV L 224, 18.8.1990., 42. lpp. [2] OV L 71, 18.3.1992., 27. lpp. [3] OV L 51, 24.2.2000., 46. lpp. --------------------------------------------------
Oficiālais Vēstnesis L 244 , 16/09/1999 Lpp. 0001 - 0001



Padomes Lēmums (1999. gada 13. septembris), ar ko paredz, ka 4–MTA ir jauna sintētiskā narkotika, attiecībā uz kuru jāpiemēro kontrolpasākumi un kriminālsodi (1999/615/TI) EIROPAS SAVIENĪBAS PADOME, ņemot vērā Līgumu par Eiropas Savienību, ņemot vērā Vienoto rīcību 97/396/TI (1997. gada 16. jūnijs), ko Padome pieņēmusi, pamatojoties uz Līguma par Eiropas Savienību K3. pantu, par informācijas apmaiņu, riska novērtējumu un jaunu sintētisko narkotiku kontroli [1], jo īpaši tās 5. panta 1. punktu, ņemot vērā Komisijas iniciatīvu, tā kā: (1) pamatojoties uz Vienotās rīcības 97/396/TI 4. panta 3. punktu, Eiropas Narkotiku un narkomānijas uzraudzības centrs (EMCDDA) ir sastādījis ziņojumu par 4–MTA (p–metiltioamfetamīns vai 4–metiltioamfetamīns) riska novērtējumu; (2) 4–MTA ir amfetamīna atvasinājums, par kuru noskaidrots, ka tas rada lielāku akūtas iedarbības risku, nekā MDMA (3,4–metilēndioksimetamfetamīns), tostarp blakusparādības un pārdozēšanu. Eiropas Savienībā tas bijis saistīts ar vairākiem nāves gadījumiem, kā arī gadījumiem, kam nav bijis letāls iznākums, bet bijusi nepieciešama hospitalizācija; (3) 4–MTA vairākās dalībvalstīs identificēta kā viela, kas rada risku sabiedrības veselības aizsardzībai. Pašlaik tai piemēro kontroli divās dalībvalstīs; (4) 4–MTA ir iedarbīga psihoaktīvā viela, kas pašlaik nav iekļauta nevienā no ANO 1971. gada Konvencijas par psihotropajām vielām pievienotajiem sarakstiem, bet kas rada tādus nopietnus draudus sabiedrības veselībai, kuri ir salīdzināmi ar to vielu radītajiem draudiem, kas iekļautas minētās konvencijas I un II sarakstā, un kurai nepiemīt redzama terapeitiska vērtība; (5) Dažās dalībvalstīs atklāta 4–MTA tirdzniecība kombinācijā ar citām neatļautām vielām; (6) Dalībvalstīm par 4–MTA jāpiemēro kontrolpasākumi un kriminālsodi, kā noteikts to tiesību aktos, kas atbilst to saistībām saskaņā ar ANO 1971. gada Konvenciju par psihotropajām vielām attiecībā uz vielām, kas iekļautas minētās konvencijas I un II pielikumā, IR PIEŅĒMUSI ŠO LĒMUMU. 1. pants Dalībvalstis veic nepieciešamos pasākumus saskaņā ar to tiesību aktiem, lai saistībā ar 4–MTA piemērotu kontrolpasākumus un kriminālsodus, kā noteikts to tiesību aktos, kas atbilst to saistībām saskaņā ar ANO 1971. gada Konvenciju par psihotropajām vielām attiecībā uz vielām, kas iekļautas minētās konvencijas I un II pielikumā. 2. pants Saskaņā ar Vienotās rīcības 97/396/TI 5. panta 1. punktu dalībvalstis veic 1. pantā minētos pasākumus trīs mēnešu laikā no dienas, kad šis lēmums stājas spēkā. 3. pants Šo lēmumu publicē Oficiālajā Vēstnesī. Tas stājas spēkā nākamajā dienā pēc tā publicēšanas. Briselē, 1999. gada 13. septembrī Padomes vārdā — priekšsēdētāja T. Halonen [1] OV L 167, 25.6.1997., 1. lpp. --------------------------------------------------
Oficiālais Vēstnesis L 180 , 15/07/1999 Lpp. 0047 - 0048



Komisijas Lēmums (1999. gada 24. jūnijs) par tā A un B klases esošo pasažieru kuģu saraksta publicēšanu, ko Grieķija paziņojusi saskaņā ar Padomes Direktīvu 98/18/EK un kam var piemērot 6. panta 3. punkta g) apakšpunktā paredzēto izņēmumu (paziņots ar dokumenta Nr. C (1999)1712) (Dokuments attiecas uz EEZ) (1999/461/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1998. gada 17. marta Direktīvu 98/18/EK par pasažieru kuģu drošības noteikumiem un standartiem [1], un jo īpaši tās 6. panta 3. punkta g) apakšpunktu, tā kā Grieķija ir Komisijai paziņojusi to A un B klases esošo kuģu sarakstu, kas atbilst nosacījumiem, lai varētu piemērot Direktīvas 98/18/EK 6. panta 3. punkta g) apakšpunktā paredzēto atkāpi, IR PIEŅĒMUSI ŠO LĒMUMU. 1. pants Šā lēmuma pielikumā ir uzskaitīti A un B klases esošie pasažieru kuģi, kas veic vienīgi vietējos reisus starp Grieķijas ostām un kam var piemērot 6. panta 3. punkta g) apakšpunktā paredzēto izņēmumu. 2. pants Šis lēmums ir adresēts dalībvalstīm. Briselē, 1999. gada 24. jūnijā Komisijas vārdā — Komisijas loceklis Neil Kinnock [1] OV L 144, 15.5.1998., 1. lpp. -------------------------------------------------- PIELIKUMS | Kuģa nosaukums | Sabiedrība | Kuģa pazīšanas signāls | Reģistrācijas osta | Pieļaujamais pasažieru skaits | SJO numurs | Klase | Ķīļa ielikšanas datums | 1 | Poseidon Express II | Poseidon Express II Shipping Co. | SVRX | Pireja 10152 | 1822 | 7302885 | B | 20.9.1972 | 2 | El Greco | Minoan Lines | J4LX | Iraklija 07 | 1501 | 7725362 | A | 1972. g. | 3 | Lycomides | Skyros Shipping Corp. | SV4089 | Pireja 9478 | 401 | 7311800 | B | 1972. gada septembris | 4 | Sappho | Shipping Co. of Lesvos | SYTN | Mitlini 18 | 1399 | 6612403 | A | 1966. g. | 5 | Agios Rafael | Shipping Co. of Lesvos | SYRT | Mitlini 34 | 626 | 6817675 | A | 1968. g. | 6 | Alcaeos | Shipping Co. of Lesvos | SVKF | Mitlini 26 | 850 | 7014440 | A | 1970. g. | 7 | Ialyssos | D.A.N.E Sea Line | SYUL | Roda 20 | 1238 | 6605450 | B | 1966. g. | 8 | Leros | D.A.N.E Sea Line | SXIH | Piraeus 9451 | 1248 | 6813485 | B | 1967. g. | --------------------------------------------------